Atakama

Atakama – Qubla Amerikadaǵı shól, Chilidiń arqa tárepinde jaylasqan. Tınısh okeanı jaǵası boylap, 22-27° keńlik arasında, shama menen 1000 km ǵa sozılǵan. Teńiz qáddinen 500 metrden 2000-3200 metrge shekem biyiklikte jaylasqan. Dúnyadaǵı eń qurǵaqshıl orınlardan biri. Íqlımı tropik, passatlı ıqlım. Peru aǵımı tásiri sebepli salıstırmalı suwıq. Yanvardıń ortasha temperaturası teńiz jaǵasında 19 -20°, iyulda 13-15°. Uzın oypatlıqta bolsa, yanvardıń ortasha temperaturası 22-23° hám iyulda 11-12°. Ortasha jıllıq jawın-shashın muǵdarı 50 mm (10 -12 jıllab jawın jawmaytuǵın waqıtlar da boladı). Loa dáryası kesip ótedi. Ósimlik az (kaktus, mimozalar), sorlaqlar kóp. Mıs hám selitra kánleri bar. Haywan túrleri az. Túlki, tasbaqalar ushraydı.
 Ádebiyatlar 
1. ÓzME. Birinshi tom. Tashkent, 2000-jıl 
Kategoriya:Geografiya